CELEX: 32009L0106
Language: hu
Date: 2009-08-14 00:00:00
Title: A Bizottság 2009/106/EK irányelve ( 2009. augusztus 14. ) a gyümölcslevekről és egyes hasonló, emberi fogyasztásra szánt termékekről szóló 2001/112/EK tanácsi irányelv módosításáról

15.8.2009   
            
            
               HU
            
            
               Az Európai Unió Hivatalos Lapja
            
            
               L 212/42
            
         
      A BIZOTTSÁG 2009/106/EK IRÁNYELVE
   
   (2009. augusztus 14.)
   a gyümölcslevekről és egyes hasonló, emberi fogyasztásra szánt termékekről szóló 2001/112/EK tanácsi irányelv módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gyümölcslevekről és egyes hasonló, emberi fogyasztásra szánt termékekről szóló, 2001. december 20-i 2001/112/EK tanácsi irányelvre (1) és különösen annak 7. cikkére,
   mivel:
   
               (1)
            
            
               A gyümölcslevelek és egyes hasonló termékek Közösségen belüli szabad mozgásának javítása érdekében a 2001/112/EK irányelv meghatározta az érintett termékek előállítására, összetételére és címkézésére vonatkozó egyedi rendelkezéseket. E szabályokat helyénvaló hozzáigazítani a műszaki fejlődéshez, valamint biztosítani kell a vonatkozó nemzetközi szabványok terén végbement fejlemények figyelembevételét, különös tekintettel a Codex Alimentarius Bizottság által annak 2005. július 4–9-i 28. ülésén elfogadott, a gyümölcslevekre és gyümölcsnektárokra vonatkozó Codex-előírásra (Codex Stan 247-2005), valamint az Európai Gyümölcs- és Zöldséglégyártók Szövetsége (AIJN) által összeállított gyakorlati útmutatóra.
            
         
               (2)
            
            
               A Codex-előírás elsősorban minőségi tényezőket és címkézési követelményeket állapít meg a gyümölcslevekre és hasonló termékekre vonatkozóan. Az AIJN gyakorlati útmutatója szintén minőségi tényezőket állapít meg a sűrítményből készült gyümölcslé esetében, és nemzetközi referenciaelőírásként szolgál a gyümölcsléipar önszabályozásához. A 2001/112/EK irányelvet célszerű – amenynyire csak lehetséges – összhangba hozni ezekkel az előírásokkal.
            
         
               (3)
            
            
               Az említett Codex-előírás megállapítja, hogy a sűrített gyümölcslé visszaalakításával előállított termék „sűrítményből készült gyümölcslének” tekintendő. A megfelelő közösségi címkézési követelményben helyénvaló szintén e nemzetközileg elismert kifejezések alkalmazása. Annak érdekében, hogy a címkézés minden tagállamban egységesen történjen, a nyelvi változatokat szükség esetén módosítani kell azzal a céllal, hogy megfeleljenek a Codexben szereplő megfogalmazásnak.
            
         
               (4)
            
            
               A Codex-előírás és az AIJN gyakorlati útmutatója továbbá számos, sűrítményből készült gyümölcslé esetében rögzíti a minimális Brix-értékeket; mivel ezek az értékek megkönnyítik a minimális minőségi követelmények értékelését, célszerű ezeket – amennyiben megfelelnek a Közösségen belül használatos referenciaértékeknek – figyelembe venni.
            
         
               (5)
            
            
               A 2001/112/EK irányelvet ezért helyénvaló ennek megfelelően módosítani.
            
         
               (6)
            
            
               Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT AZ IRÁNYELVET:
   1. cikk
   A 2001/112/EK irányelv az alábbiak szerint módosul:
   
               1.
            
            
               
                  (Ez a pont nem érinti a magyar változatot.)
               
            
         
               2.
            
            
               A melléklet I. része (Meghatározások) (1) bekezdése b. pontjának második francia bekezdése helyébe a következő szöveg lép:
               „Az így nyert termék legalább olyan érzékszervi és analitikai jellemzőkkel rendelkezik, amelyek egy átlagos, hasonló gyümölcsből – az a) pont értelmében – nyert gyümölcslevet jellemeznek. A sűrítményből készült gyümölcslére vonatkozó minimális Brix-értékeket az V. melléklet tartalmazza.”
            
         
               3.
            
            
               Az irányelv szövege kiegészül az ezen irányelv mellékletében található V. melléklettel.
            
         2. cikk
   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ezen irányelvnek 2011. január 1-jéig megfeleljenek. A rendelkezések szövegét haladéktalanul közlik a Bizottsággal.
   Amikor a tagállamok elfogadják ezeket az intézkedéseket, azokban hivatkozni kell ezen irányelvre, vagy azokhoz hivatalos kihirdetésük alkalmával ilyen hivatkozást kell fűzni.
   A hivatkozás módját a tagállamok határozzák meg.
   3. cikk
   Ez az irányelv az Európai Unió Hivatalos Lapjában való kihirdetését követő hetedik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2009. augusztus 14-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 10., 2002.1.12., 58. o.
   
      MELLÉKLET
      
         
            „V. MELLÉKLET
            
                        A gyümölcs közhasználatú megnevezése
                     
                     
                        Növénytani megnevezés
                     
                     
                        A sűrítményből készült gyümölcslére és a sűrítményből készült gyümölcspürére vonatkozó minimális Brix-értékek
                     
                  
                        Alma (*)
                     
                     
                        
                           Malus domestica Borkh.
                     
                     
                        11,2
                     
                  
                        Kajszibarack (**)
                     
                     
                        
                           Prunus armeniaca L.
                     
                     
                        11,2
                     
                  
                        Banán (**)
                     
                     
                        
                           Musa sp.
                     
                     
                        21,0
                     
                  
                        Feketeribiszke (*)
                     
                     
                        
                           Ribes nigrum L.
                     
                     
                        11,6
                     
                  
                        Szőlő (*)
                     
                     
                        
                           Vitis vinifera L. or hybrids thereof
                        
                           Vitis labrusca L. or hybrids thereof
                     
                     
                        15,9
                     
                  
                        Grépfrút (*)
                     
                     
                        
                           Citrus x paradise Macfad.
                     
                     
                        10,0
                     
                  
                        Guajáva (**)
                     
                     
                        
                           Psidium guajava L.
                     
                     
                        9,5
                     
                  
                        Citrom (*)
                     
                     
                        
                           Citrus limon (L.) Burm.f.
                     
                     
                        8,0
                     
                  
                        Mangó (**)
                     
                     
                        
                           Mangifera indica L.
                     
                     
                        15,0
                     
                  
                        Narancs (*)
                     
                     
                        
                           Citrus sinensis (L.) Osbeck
                     
                     
                        11,2
                     
                  
                        A golgotavirág gyümölcse (*)
                     
                     
                        
                           Passiflora edulis Sims
                     
                     
                        13,5
                     
                  
                        Őszibarack (**)
                     
                     
                        
                           Prunus persica (L.) Batsch var. Persica
                        
                     
                     
                        10,0
                     
                  
                        Körte (**)
                     
                     
                        
                           Pyrus communis L.
                     
                     
                        11,9
                     
                  
                        Ananász (*)
                     
                     
                        
                           Ananas comosus (L.) Merr.
                     
                     
                        12,8
                     
                  
                        Málna (*)
                     
                     
                        
                           Rubus idaeus L.
                     
                     
                        7,0
                     
                  
                        Meggy (*)
                     
                     
                        
                           Prunus cerasus L.
                     
                     
                        13,5
                     
                  
                        Szamóca (*)
                     
                     
                        
                           Fragaria x ananassa Duch.
                     
                     
                        7,0
                     
                  
                        Mandarin (*)
                     
                     
                        
                           Citrus reticulata Blanco
                        
                     
                     
                        11,2
                     
                  
                        Ha a sűrítményből készült gyümölcslevet olyan gyümölcsből állítják elő, amely nem szerepel a fenti listában, akkor a sűrítményből készült gyümölcslé minimális Brix-értéke megegyezik a sűrítmény előállításához felhasznált gyümölcsből kivont lé Brix-értékével.
                        Az egy csillaggal (*) jelölt olyan termékek esetében, amelyeket gyümölcsléként állítanak elő, a víz 20 °C-on mért sűrűségéhez viszonyított minimális relatív sűrűség (d 20/20) kerül meghatározásra.
                        A két csillaggal (**) jelölt olyan termékek esetében, amelyeket püréként állítanak elő, csak minimális korrigálatlan – savtartalomtól függő korrekció nélküli – Brix-érték kerül meghatározásra.
                        A feketeribiszke, guajáva, mangó és a golgotavirág gyümölcse esetében a minimális Brix-értékekek csak a Közösségen belül előállított sűrítményből készült gyümölcslére és sűrítményből készült gyümölcspürére alkalmazandók.”